钦定古今图书集成/明伦汇编/氏族典/第385卷 > 李元通
## 钦定古今图书集成/明伦汇编/氏族典/第385卷 > 李元通

按《唐书王行敏传》：“李元通，蓝田人，为隋鹰扬郎将。高
祖入关，率所部自归，拜定州总管，为黑闼所破，爱其
才，欲以为将。元通曰：‘吾当守节以报，乌能降志贼邪’？
不听，囚之。故吏有饷饮馈者，元通曰：‘诸君见哀，吾能
一醉’。遂纵饮，谓守者曰：‘吾能剑舞，可借刀’。守士与之，
曲终，仰天大息曰：‘大丈夫抚方面，不能保所守，尚何
视息邪’！”乃溃腹死。帝为流涕。擢其子伏护大将军。